# Khader Adnan

Khader Adnan Mohammad Musa (àrab: خضر عدنان محمد موسى, Ḫaḍr ʿAdnān Muḥammad Mūsà; Arraba, 24 de març de 1978 - presó d'Ayalon, 2 de maig de 2023) va ser un activista polític i pres palestí que va morir després d'una vaga de fam de 87 dies en protesta pel seu arrest sense judici. Havia estat tancat a la presó fins a dotze vegades sota detenció preventiva, un procediment que permet a l'Estat d'Israel detenir persones per períodes renovables de 6 mesos sense presentar càrrecs ni judici, en base a suposades «activitats que amenacen la seguretat nacional».
Adnan havia estat un portaveu del Gihad Islàmic Palestí (PIJ) a Cisjordània durant la Segona Intifada l'any 2000 fins al 2007. El PIJ és considerat com una organització terrorista per diversos països occidentals a més d'Israel. Tot i que havia estat detingut diverses vegades des de 1999 en base a presumptes activitats en una organització armada, mai no va estar involucrat en la seva branca militar i mai no va ser acusat en relació a això.
El desembre de 2011, Adnan va ser detingut i arrestat en presó preventiva i, l'endemà, per a protestar per les condicions de la seva detenció, va iniciar una vaga de fam. El Servei de Presons de l'Estat d'Israel va acceptar alliberar Adnan el 17 d'abril de 2012 i posar fi a la seva vaga de fam de 66 dies, llavors la més llarga de la història de Palestina.
Adnan va ser detingut per última vegada el 5 de febrer de 2023 i va morir a la presó el 2 de maig, als 45 anys, després d'una vaga de fam de 87 dies arran de la seva dotzena detenció i més de vuit anys acumulats en règim penitenciari.
Quan es va conèixer la notícia de la mort d'Adnan es va convocar una vaga general als territoris ocupats. En resposta als llançaments de coets, els avions de caça israelians van bombardejar punts de Gaza i un home de 58 anys va morir i cinc persones van resultar ferides.

## Referències

* 1 2 «Adnan: 'The more they torture me, the more determined I become'» (en anglès americà). IMEMC News, 16-06-2015. Arxivat de l'original el 27 gener 2023. [Consulta: 2 maig 2023].
* ↑ «Mor el pres palestí Khader Adnan després de 86 dies en vaga de fam». El Punt Avui, 2 maig023. [Consulta: 4 maig 2023].
* ↑ «Islamic jihad leader held in West Bank; Israeli troops kill one man in Gaza». Al Arabiya, 17-12-2011. Arxivat de l'original el 2 juliol 2015. [Consulta: 1r juliol 2015].
* ↑ «Palestinian on Hunger Strike to Be Freed Without Court Ruling». , 21-02-2012 [Consulta: 27 febrer 2017].
* ↑ «Islamic Jihad rallies in Ramallah». Middle East Online, 24-06-2005. Arxivat de l'original el 24 febrer 2012.
* ↑ «Khader Adnan no stranger to hunger strikes» (en anglès). Gulf News, 22-02-2012. Arxivat de l'original el 30 novembre 2022.
* ↑ «MK Tibi: Adnan came out a winner». , 22-02-2012 [Consulta: 28 febrer 2012].
* ↑ «Wife of Palestinian hunger striker calls for Egyptian help – Region – World». Ahram Online. Arxivat de l'original el 6 desembre 2022. [Consulta: 2 maig 2023].
* ↑ Fabian, Emanuel. «Senior member of Islamic Jihad dies in Israeli prison after 86-day hunger strike». The Times of Israel, 02-05-2023. Arxivat de l'original el 3 maig 2023. [Consulta: 2 maig 2023].
* ↑ Rahman, Omar. «Randa Adnan: 'I still have hope'» (en anglès). www.aljazeera.com. Arxivat de l'original el 2 octubre 2022. [Consulta: 2 maig 2023].
* ↑ «Palestinian prisoner Khader Adnan on hunger strike for 55 days» (en anglès). Middle East Eye. Arxivat de l'original el 23 octubre 2020. [Consulta: 2 maig 2023].
* ↑ «Palestinian detainee in Israel now more than 50 days into hunger strike». , 09-02-2012.
* ↑ «Palestinian on hunger strike 'in critical condition'» (en anglès). , 08-02-2012 [Consulta: 2 maig 2023].
* ↑ Cassel, Matthew. «'No food without freedom'» (en anglès). www.aljazeera.com. Arxivat de l'original el 8 desembre 2022. [Consulta: 2 maig 2023].
* ↑ «Palestinian detainee Adnan ends hunger strike – Israel News, Ynetnews». , 20-06-1995 [Consulta: 19 abril 2012].
* ↑ Alsaafin, Linah. «'Hunger strike a signal to world's oppressed' – Features». Al Jazeera, 21-04-2012. Arxivat de l'original el 8 agost 2022. [Consulta: 2 maig 2023].
* ↑ «Palestinian Khader Adnan dies in Israel jail after 87-day hunger strike» (en anglès). The Guardian, 02-05-2023 [Consulta: 2 maig 2023].
* ↑ «Prominent Palestinian hunger striker dies in Israeli custody». AP NEWS, 02-05-2023. Arxivat de l'original el 2 maig 2023. [Consulta: 2 maig 2023].
* ↑ «Violence flares after Palestinian hunger striker's death in Israeli prison». Washington Post, 02-05-2023 [Consulta: 2 maig 2023].
* ↑ «Violent clashes in West Bank after death in Israeli custody of Palestinian hunger striker». Arab News, 02-05-2023. [Consulta: 2 maig 2023].
* ↑ «Israel bombs Gaza as tensions rise over death of Khader Adnan». Al Jazeera. [Consulta: 4 maig 2023].
* ↑ «Israeli airstrikes on Gaza kill Palestinian as violence ebbs». Associated Press. [Consulta: 4 maig 2023].
* ↑ «Photos: Destruction in Gaza Strip after Israeli bombardment». Al Jazeera. [Consulta: 4 maig 2023].